Neuvoston asetus (EY, Euratom, EHTY) N:o 2334/95, annettu 18 päivänä syyskuuta 1995, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta sakkojen käsittelyn, varainhoidon valvojan aseman, saatavien perinnän ja tilinpäätöksen jälkeisen selvityksen osalta



Virallinen lehti nro L 240 , 07/10/1995 s. 0009 - 0011



NEUVOSTON ASETUS (EY, EURATOM, EHTY) N:o 2334/95, annettu 18 päivänä syyskuuta 1995, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta sakkojen käsittelyn, varainhoidon valvojan aseman, saatavien perinnän ja tilinpäätöksen jälkeisen selvityksen osalta EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan yhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon tilintarkastustuomioistuimen lausunnon (3), sekä katsoo, että Euroopan yhteisöjen yleiseen talousarvioon sovellettavaa 21 päivänä joulukuuta 1977 annettua varainhoitoasetusta (4), jäljempänä "varainhoitoasetus", on täydennettävä varainhoidon valvojan aseman vahvistamiseksi varmistamalla hänelle vapaa pääsy magneettisesti tallennettuihin asiakirjoihin tai tietoihin sekä määrittelemällä tarkemmin vaatimus hyväksymismerkintä etukäteen -periaatteen noudattamisesta, on tarpeen määritellä tarkemmin talousarvion toteutuksen eri vaiheet saatavien osalta, on tarpeen säätää asianmukaisista kirjanpito- ja talousarviokäsittelystä sakkojen tileille ottamiseksi, ennakkomaksujärjestelmän hoitamiseksi moitteettomasti on tarpeen muuttaa menojen tileille ottamisen määräajat ottamalla yleisesti käyttöön nyt varainhoitoasetuksen 122 artiklassa säädetty menettely, tiettyjen tilitapahtumien selvittämiseksi varainhoitovuoden päätyttyä on tarpeen ottaa käyttöön soveltuva lisämääräaika, yhteisön toimistojen ja sivutoimistojen hallinto on vertailukelpoinen yhteisön ulkopuolella olevien valtuuskuntien hallinnon kanssa; sen johdosta on syytä laajentaa X osaston soveltamisalaa, tämän vuoksi varainhoitoasetusta on muutettava, ja on noudatettu Euroopan parlamentin, neuvoston ja komission 4 päivänä maaliskuuta 1975 (5) antaman yhteisen julistuksen ja varainhoitoasetuksen 127 artiklan mukaista neuvottelumenettelyä, ON ANTANUT TÄMÄN ASETUKSEN: 1 artikla Muutetaan varainhoitoasetus seuraavasti: 1) korvataan 5 artiklan 1 kohta seuraavasti: "1. Tuloja ja menoja ei voida suorittaa kuin kirjaamalla ne jollekin talousarvion momentille, jollei 28 a artiklasta muuta johdu."; 2) muutetaan 24 artikla seuraavasti: i) korvataan toinen alakohta seuraavasti: "Tämä suorittaa tehtävänsä 2 artiklassa esitettyjen periaatteiden ja 22 artiklan 3 kohdan säännösten mukaisesti. Hän antaa toimielimelleen kertomuksen kaikista yhteisön varojen hoidossa havaitsemistaan ongelmista."; ii) lisätään viidennen alakohdan jälkeen alakohta seuraavasti: "Toimielimen toimivaltaiset yksiköt toimittavat varainhoidon valvojalle tämän pyynnöstä kaikki magneettisesti tallennetut tai säilytettävät asiakirjat ja tiedot, joita tämä pitää tarpeellisina tehtäviensä hoidon kannalta."; 3) korvataan 28 artikla seuraavasti: "28 artikla 1. Toimivaltaisen tulojen ja menojen hyväksyjän on tehtävä ennalta arvio saatavista jokaisen sellaisen toimenpiteen tai tilanteen osalta, josta aiheutuu yhteisöille saatavia tai joka muuttaa yhteisöjen saatavia. Nämä arviot on toimitettava toimielimen varainhoidon valvojalle hyväksymismerkintää varten ja tilinpitäjälle muistiin merkittäviksi. Niissä on erityisesti mainittava tulon laatu ja mihin se kirjataan talousarviossa, samoin kuin, jos mahdollista, tulon arvioitu määrä sekä nimettävä velallinen. Varainhoidon valvojan hyväksymismerkinnän tarkoituksena on todeta, että: a) tulo on kirjattu oikeaan budjettikohtaan, b) arvio on asianmukainen ja asiaa koskevien säännösten mukainen, erityisesti talousarvion ja asetusten sekä kaikkien perustamissopimusten ja asetusten soveltamiseksi annettujen säädöksien ja 2 artiklassa tarkoitettujen moitteettoman varainhoidon periaatteiden mukainen. Varainhoidon valvoja voi kieltäytyä antamasta hyväksymismerkintää, jos kolmannen alakohdan a ja b alakohdassa tarkoitetut edellytykset eivät hänen mielestään täyty. Toimielimen ylin toimivallan käyttäjä voi omalla vastuullaan tehdä asianmukaisesti perustellun päätöksen jättää tämä kieltäytyminen huomiotta. Päätös on täytäntöönpanokelpoinen; se annetaan tiedoksi varainhoidon valvojalle. Jokaisen toimielimen ylin toimivallan käyttäjä antaa kuukauden kuluessa tilintarkastustuomioistuimelle tiedon kaikista tällaisista päätöksistä. 2. Toimivaltaisen tulojen ja menojen hyväksyjän on laadittava jokaisesta varmasta, vahvistetusta ja perittävissä olevasta saatavasta toteamisilmoitus ja perintämääräys, jotka toimitetaan perusteena olevien asiakirjojen kanssa varainhoidon valvojalle ennalta annettavaa hyväksymismerkintää varten. Tilinpitäjä kirjaa nämä saatavat varainhoidon valvojan hyväksymismerkinnän jälkeen 135 artiklassa tarkoitettujen soveltamista koskevien yksityiskohtaisten sääntöjen mukaisesti. Tietyt juoksevat tulot voidaan todeta alustavasti saataviksi. Nämä alustavat toteamiset samoin kuin niihin ennen varainhoitovuoden päättymistä tehdyt muutokset on alistettava varainhoidon valvojan hyväksymismerkintää varten 135 artiklassa tarkoitettujen yksityiskohtaisten sääntöjen mukaisesti. Hyväksymismerkinnän tarkoituksena on todeta, että: a) tulo on kirjattu oikeaan budjettikohtaan, b) määräys on annettu asianmukaisesti ja yhdenmukaisesti asiaan sovellettavien säännösten kanssa, c) perusteena olevat asiakirjat ovat asianmukaisia, d) velallinen on nimetty oikein, e) eräpäivä on merkitty f) edellä 2 artiklassa tarkoitettuja moitteettoman varainhoidon periaatteita on noudatettu, g) perittävä määrä on oikea ja merkitty oikeana valuuttana. Jos hyväksymismerkintää ei anneta, sovelletaan 1 kohdan viidettä alakohtaa."; 4) lisätään seuraava artikla: "28 a artikla Komission sovellettavien säännösten perusteella määräämistä sakoista, uhkasakoista ja seuraamusmaksuista peräisin olevia tuloja sekä tarvittaessa niistä saatuja korkoja ei kirjata lopullisesti budjettituloiksi niin kauan kuin yhteisön tuomioistuin saattaa kumota niitä vastaavat päätökset. Perityt summat merkitään selvästi erikseen sellaiselle tasetilille, jota käytetään ainoastaan näiden summien maksamiseksi mahdollisesti takaisin kokonaan tai osittain. Jäljempänä 34 artiklan 2 kohdassa tarkoitettu komission kertomus sisältää näitä tuloja koskevia tietoja. Tapahtuma selvitetään merkitsemällä lopullinen summa talousarvioon: 1) jollei asiaan ole haettu muutosta, heti kun tähän tarkoitukseen säädetty määräaika on päättynyt, 2) jos asiaan on haettu muutosta, heti kun yhteisön tuomioistuin on tehnyt lopullisen päätöksensä. Tulostileistä ja 34 artiklassa tarkoitetuista kertomuksista talousarvion toteuttamisesta on käytävä ilmi: 1) komission päätökset tällä alalla ja päivämäärä, jolloin ne on annettu tiedoksi, ja 2) yhteenveto, jossa mainitaan: a) maksettaviksi määrätyt summat, b) kokonaan maksetut sakot (joihin ei ole haettu muutosta), c) asiat, joihin on haettu muutosta, seuraavasti eriteltyinä: - maksamattomat sakot, joilla on pankkitakuu - ennen yhteisön tuomioistuimen päätöstä maksetut sakot."; 5) korvataan 36 artiklan 1 kohta seuraavasti: "1. Toimivaltaisen tulojen ja menojen hyväksyjän on tehtävä ennalta ehdotus maksusitoumukseksi jokaisesta sellaisesta toimenpiteestä, josta aiheutuu menoja talousarvioon, eikä hän voi tehdä oikeudellisia sitoumuksia kolmansiin nähden ennen kuin varainhoidon valvoja on antanut hyväksymismerkintänsä. Juoksevista menoista voidaan tehdä alustava maksusitoumus."; 6) muutetaan 38 artiklan 1 kohta seuraavasti: i) korvataan a alakohta seuraavasti: "a) maksusitoumusehdotus on tehty 36 artiklan 1 kohdan mukaisesti;" ii) nykyiset a, b, c ja d kohdat muuttuvat vastaavasti b, c, d ja e kohdaksi; 7) muutetaan 54 artikla seuraavasti: i) nykyisestä tekstistä tulee 1 kohta ii) lisätään kohta seuraavasti: "2. Menot, jotka vastaavat joulukuun 31 päivään mennessä suoritettuja ennakkomaksujärjestelmän mukaisia maksuja, voidaan merkitä kuluneen varainhoitovuoden kirjanpitoon seuraavan varainhoitovuoden helmikuun 15 päivään asti."; 8) muutetaan 72 artikla seuraavasti: i) nykyisestä tekstistä tulee 1 kohta ii) lisätään kohta seuraavasti: "2. Jokainen varainhoitovuoden päättymisen jälkeinen toimenpide, joka ei vaikuta yhteisön taloudelliseen asemaan ja joka on välttämätön täydellisten, totuudenmukaisten ja oikeiden rahoitusta koskevien yhteenvetojen esittämisen kannalta, voidaan vielä suorittaa tilinpäätökseen asti, sanotun kuitenkaan rajoittamatta 6 artiklan soveltamista."; 9) muutetaan X osasto seuraavasti: a) korvataan otsake seuraavasti: "YHTEISÖSSÄ TOIMIVAAN TOIMISTOJEN JA SIVUTOIMISTOJEN HENKILÖSTÖÖN SEKÄ YHTEISÖN ULKOPUOLELLA TOIMIVIIN VALTUUSKUNTIIN JA VASTAAVAAN HALLINNOLLISEEN TOIMINTAAN LIITTYVIEN MÄÄRÄRAHOJEN HOITOON SOVELLETTAVIA ERITYISSÄÄNNÖKSIÄ"; b) kumotaan 122 artikla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä syyskuuta 1995. Neuvoston puolesta Puheenjohtaja P. SOLBES MIRA (1) EYVL N:o C 221, 17. 8. 1993, s. 8 ja EYVL N:o C 225, 13. 8. 1994, s. 4 (2) EYVL N:o C 205, 25. 7. 1994, s. 537 (3) EYVL N:o C 348, 28. 12. 1993, s. 8 (4) EYVL N:o L 356, 31. 12. 1977, s. 1, asetus sellaisena kuin se on viimeksi muutettuna asetuksella (EY, Euratom, EHTY) N:o 2333/95 (ks. tämän virallisen lehden s. 1) (5) EYVL N:o C 89, 22. 4. 1975, s. 1